سی این جی

سی این جی (compressed natural gas - CNG) وہ قدرتی گیس ہے جسے دباو کے تحت رکھا گیا ہو۔ عام طور پر یہ دباو ہوا کے دباو سے 200 گنا زیادہ ہوتا ہے یعنی 200 atm ہوتا ہے۔ اس کے مقابلے میں کار کے ٹائر کے اندر ہوا کا دباو صرف 2 atm ہوتا ہے۔
سی این جی وہی گیس ہوتی ہے جو عام طور پر گھروں میں چولھا جلانے کے لیے پائپ لائن سے آتی ہے اور پاکستان میں یہ سوئی گیس کہلاتی ہے۔ یہ میتھین پر مشتمل ہوتی ہے جسے کیمیا میں CH4 سے ظاہر کیا جاتا ہے۔ یہ پٹرول اور ڈیزل کے متبادل کے طور پر گاڑیوں میں استعمال کی جاتی ہے۔
تصغیر|بائیں|ممبئی کی بسیں جن کی چھت پر سی این جی کے آٹھ سلنڈر نصب ہیں۔

ایک کلوگرام سی این جی میں 55.5 میگا جول توانائی ہوتی ہے۔ اس کے مقابلے میں ایک لٹر پٹرول میں 32.4 میگا جول توانائی ہوتی ہے۔ یعنی اگر سی این جی (فی کلو) اور پٹرول (فی لٹر) کی قیمت برابر بھی ہو تو سی این جی سے گاڑی 70 فیصد زیادہ فاصلہ طے کرے گی۔
تصغیر|بائیں|ڈھاکہ بنگلہ دیش میں سی این جی سے چلنے والے رکشا.

 عالمی استعمال کنندہ 
دنیا میں گاڑیاں چلانے کے لیے سب سے زیادہ سی این جی ایران میں استعمال ہوتی ہے۔ پاکستان دوسرے نمبر پر ہے جبکہ ارجنٹینا تیسرے نمبر پر ہے۔

 گاڑیوں میں سب سے زیادہ سی این جیاستعمال کرنے والے ممالک- 2013مرتبہملکگاڑیوں کی تعداد(لاکھوں میں) مرتبہملک گاڑیوں کی تعداد(لاکھوں میں)  1ایران  35.0  6 اٹلی  8.2 2پاکستان 27.9  7 کولمبیا  4.6 3ارجنٹینا 22.8  8 ازبکستان  4.5 4برازیل  17.5  9 تھائی لینڈ  4.2 5چین  15.8  10 انڈونیشیا  3.8 دنیا بھر میں کل سی این جی گاڑیاں=ایک کروڑ 80 لاکھ 
تصغیر|سی این جی میتھین پر مشتمل ہوتی ہے۔ ایک میتھین کے مولیکیول میں چار ہائیڈروجن کے ایٹم ایک کاربن کے ایٹم سے جڑے ہوتے ہیں۔

 پاکستان 
پاکستان میں سی این جی کے اعداد و شمار کچھ یوں ہیں۔
 صارف قدرتی گیس کے نرخ موجودہ ٹیکس اضافی ٹیکس گیس کا استعمال سی این جی انڈسٹری  748 روپیہ فی MmBTU  141 روپیہ  300 روپیہ  7.2% جنرل انڈسٹری  494.86 روپیہ فی MmBTU 13روپیہ  100روپیہ  24.82% آئی پی پی  437.86 روپیہ فی MmBTU  صفر  100روپیہ  %27.71 فرٹیلائزر  116.87 روپیہ فی MmBTU  200روپیہ  300روپیہ  16.42% گیس چوری     10%

پاکستان میں قدرتی گیس کا صرف %7.2 سی این جی پر صرف ہوتا ہے۔ اگر ہفتے میں ساتوں دن سی این جی مہیا ہو تو بھی یہ %9.1 بنتا ہے۔ پورے ملک میں استعمال ہونے والی سی این جی ملک بھر میں ہونے والی گیس چوری سے کم ہے۔
اگر حکومت پاکستان گاڑیوں کے لیے سی این جی مکمل طور پر بند کر دے اور اس طرح بچ جانے والی گیس سے بجلی بنائے تو 600 میگا واٹ بجلی بنے گی جو شارٹ فال کا صرف 8 فیصد ہے۔

 مزید دیکھیے 
 پیٹرول
 ڈیزل
 کیراسن
 کوئلہ
 ایل پی جی

 بیرونی ربط 
 Ministry of Petroleum and Natural Resources-year book 2010-2011
 روزنامہ جنگ کراچی 6 جون 2012

 حوالہ جات 

زمرہ:ایندھن
زمرہ:قدرتی گیس
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
زمرہ:پیٹرولیم اشیا
زمرہ:متبادل ایندھن